125. löggjafarþing 1999–2000.

Þskj. 433 — 122. mál.

Breytingartillögur

við frv. til l. um fjarskipti.

Frá meiri hluta samgöngunefndar (ÁJ, HjÁ, GHall, HGJ, ArnbS).

1.	Við 13. gr. Síðari málsliður 1. mgr. orðist svo: Til alþjónustu teljast m.a. talsímaþjón
usta, þjónusta við fatlaða eða notendur með sérstakar þjóðfélagsþarfir og gagnaflutn
ingsþjónusta með 128 Kb/s flutningsgetu sem notendur tengjast um heimtaugar almenna talsímanetsins.

2.	Við 15. gr. 1. málsl. 2. mgr. orðist svo: Skal jöfnunargjaldið lagt á fjarskiptafyrirtæki sem starfrækja almenn farsímanet og/eða almenna talsímaþjónustu í hlutfalli við bók
færða veltu þessarar starfsemi.

3.	Við 29. gr. 3. mgr. orðist svo:

Rekstrarleyfishafar með umtalsverða markaðshlutdeild skulu eigi síðar en fjórum virk
um dögum fyrir gildistöku nýrra eða breyttra skilmála og/eða gjaldskrár senda Póst- og fjarskiptastofnun skilmála og/eða gjaldskrá til umsagnar. Stofnuninni er leyfilegt að krefjast lagfæringa á skilmálum eða uppsetningu gjaldskrár leyfishafa ef efni þeirra þyk
ir brjóta í bága við lög og reglur eða leyfisbréf leyfishafa. Ef umfang málsins er slíkt að ekki verði greitt úr því á fjórum dögum getur stofnunin frestað gildistöku nýrra eða breyttra skilmála, en þó ekki um meira en sjö daga.

4.	Við 30. gr. 4. mgr. orðist svo:

Ef símtöl bera yfirgjald skal þjónustuaðili ávallt geta þess í upphafi símtals hver fjár
hæð gjaldsins sé eða á hvaða forsendum það verði ákvarðað. Áskrifandi skal eiga þess kost að læsa fyrir símtöl í númer þar sem tekið er yfirgjald. Nánar skal kveðið á um sím
töl með yfirgjaldi í reglugerð.

5.	Við 39. gr.

a.	Í stað 1. og 2. mgr. komi ný málsgrein, svohljóðandi:

Óheimilt er að setja á markað annan notendabúnað en þann sem uppfyllir grunnkröf
ur skv. 37. gr. og ber CE-merkingu því til staðfestingar.

b.	Á eftir orðunum fyrir notendur" í 3. mgr. komi: á íslensku.

6.	Við 43. gr. Fyrri málsliður 2. mgr. orðist svo: Ekki má án undangengins dómsúrskurðar heimila óviðkomandi aðilum að sjá skeyti, önnur skjöl eða annála um sendingar sem um fjarskiptavirkin fara eða hlusta á fjarskiptasamtöl eða hljóðrita þau.

7.	Við 44. gr. Í stað orðanna Viðtakandi símtals" í 3. mgr. komi: Sá aðili að símtali.

8.	Við 57. gr. Í stað orðanna X. kafla" í 3. mgr. komi: XI. kafla.

9.	Við bætist ákvæði til bráðabirgða, svohljóðandi:

Þar til tilskipun ráðsins og þingsins 1999/5/EB frá 9. mars 1999, um þráðlausan fjar
skiptabúnað og notendabúnað og gagnkvæma viðurkenningu á gerðarsamþykktum, hefur tekið gildi á Evrópska efnahagssvæðinu er heimilt að setja á markað notendabúnað sem Póst- og fjarskiptastofnun hefur framkvæmt prófun á og viðurkennt í samræmi við staðla þrátt fyrir að hann beri ekki CE-merkingu.